钦定古今图书集成/明伦汇编/闺媛典/第200卷 > 史华一妻徐氏〈李氏附〉
## 钦定古今图书集成/明伦汇编/闺媛典/第200卷 > 史华一妻徐氏〈李氏附〉

按《建平县志》：“徐氏，史华一妻。夫病笃，徐年十九，割臂
救夫，祈神请代。及夫亡，囚首毁颜，誓不再适，深居斗
室，终身不下阶除，年五十六岁卒。孙志悦妻李氏，素
秉幽贞，更娴祖训。悦死，年二十四，无嗣，立叔子承祀，
苦节愈坚。当归宁，父母欲嫁之，率仆妇潜回，终身不
归。母家岁洊饥，翁羸病难堪，李辛勤怡养，割臂进食”，
不令亲知送翁终。